Yaji te Jesus oxik twiꞌ te witz Olib.
Ya tuj junky iwitq bꞌan qꞌeqoꞌ,
oxik junkyꞌel tuj te Nin Jay Nabꞌil Qtata Dios,
bꞌix kyaqil kye xjal ebꞌajpon tukyꞌiꞌl,
oqet witꞌlet kxol bꞌix owaqꞌik tzan txnaqꞌtzan kyetz.
Yaji kye xnaqꞌtzal Kawbꞌil kyukyꞌi kye aj bꞌuchꞌuj Parisey otzaj kyin jun xuj twitz,
man tuq stzajlen kykꞌulbꞌaꞌ nkꞌajajin tuq bꞌix oqet ksiꞌ kxol kye aj akyeqet tuq tzi.
Bꞌix oxik kyqꞌumaꞌ ikxjani:
«Xnaqꞌtzon,
ja xujni maꞌtx stzaj kꞌulbꞌaꞌ nkꞌajajin tuq.
Tuj te Kawbꞌil aj okaj tsiꞌ te Moisés nyolin qa jun xuj nkꞌulun ikxjani,
ntons a tgan tzan tqet kanslet tukyꞌi pur abꞌj.
Bꞌix yatz,
¿titzaꞌ yatz tuj anabꞌl?»
Komo kyetz oxik kyqꞌumaꞌ ikxjani tzan tqet kyeqꞌiꞌ tuq tiꞌj,
aber tidiꞌ tuq otqꞌumaꞌtz,
tzan txik kyqꞌumaꞌ til.
Tzaj te Jesus,
oqet xhkꞌojlet bꞌix owokten tzꞌibꞌon twitz txꞌoꞌtxꞌ tukyꞌi twiꞌ tqꞌabꞌ.
Komo bꞌan nkyeqanlaj tuq,
yaji ojaw waꞌlet bꞌix oxik tqꞌumaꞌ ikxjani:
«Abꞌl aj exol etetz aj kꞌontiꞌl xhchoj intaqꞌik tzan txik txon te tbꞌay abꞌj.»
Yaji tetz oqet mokꞌlet junkyꞌel bꞌix owokten junkyꞌel tzꞌibꞌon twitz txꞌoꞌtxꞌ.
Ya ma tzꞌok kchaꞌoꞌ ikxji,
junjunchaq eꞌaqꞌik tzan kyaj,
tbꞌay eꞌaj kye tij,
kyebꞌayleꞌ ebꞌajkaj kchukel te Jesus tukyꞌi te xuj.
Yaji te Jesus ojaw waꞌlet junkyꞌel bꞌix oxik tqꞌumaꞌ ikxjani:
«Xuj,
¿janijeꞌ kye aj nkyexik poqon tuq te yatz?
¿Nijunwt abꞌl ma xik sin atz tuj il?»
Yaji te xuj oxik tqꞌumaꞌ tetz:
«Nijunwt,
tat.»
Yaji te Jesus oxik tqꞌumaꞌ:
«Ax wetz nlay txik nsiꞌ tuj il.
[Kꞌon chbꞌisun,]
pax,
bꞌix kꞌonky chjoyon choj.»